ঘুমে ঢুলে পড়ার কিছুক্ষণ পরের স্বপ্নে বিশেষ করে গত দিনের কার্যক্রমের মধ্যে শক্তিশালী নড়াচড়ার অনুভূতি ছিলো এমন ঘটনাগুলো প্রায়ই যুক্ত হয়। কিন্তু গল্প-বলা-স্বপ্নে এ ধরনের অনুভূতি থাকে না বললেই চলে। একটা গবেষণায় দেখা গেছে ২ শতাংশের চাইতে কম স্বপ্নে বিগত দিনের আত্মকথনমূলক স্মৃতি চলে আসার ঘটনা ঘটে (যদিও দিনের ব্যাক্তি বা স্থান কেন্দ্রীক অভিজ্ঞতার একটি খন্ডাংশ স্বপ্নে এর চেয়ে বেশি যুক্ত হয়)। কোন কোন গবেষক অবশ্য দাবী করেন যে স্বপ্নে দিনের অভিজ্ঞতারা কয়েকদিন দেরী করে ফিরে আসে — তিন থেকে সাত রাত্রি পরে অভিজ্ঞতারা স্বপ্নে দেখা যেতে দেখা যায়। দিনের বেলায় খুব আবেগী অভিজ্ঞতা স্বপ্নে তুলনামূলক তাড়াতাড়ি ফিরে আসবে বলে আমাদের স্বজ্ঞা ধরে নেবে। কিন্তু এ ধরনের আবেগী অভিজ্ঞতা আরো একটু দেরি করে দেখা দেয়।